kardosdrur/scandi-wiki huggingface dataset:
Mitsubishi Motors

() er en multinational bilfabrikant med hovedsæde i Minato, Tokyo, Japan. I 2010 var det Japans 6. største bilproducent og den 16. største i verden, målt på produktion. Mitsubishi Motors var oprindeligt en del af af Mitsubishi keiretsu, tidligere den største industrikoncern i Japan.

I oktober 2016 blev aktiemajoriteten i firmaet opkøbt af Nissan og bilmærket Mitsubishi er herefter en del af Renault-Nissan alliancen, samlet set verdens tredjestørste bilproducent.

Historie
Historien om selskabet går tilbage til 1870 og stiftelsen af transportselskabet Tsukumo Shokai.  Mitsubishi Heavy Industries, som kan spores tilbage til dette selskab, lancerede sin Model A i 1917.  Mitsubishi Motors blev skabt i 1970, da Mitsubishi Heavy Industries' bildivision blev fraspaltet. Mitsubishi Motors blev reorganiseret i 2003 og specialiserer sig i personbiler.

Modeller
Mitsubishi Canter
Mitsubishi Carisma (1995-2004)
Mitsubishi Colt (1965-)
Mitsubishi Delica (1968-)
Mitsubishi Eclipse (1989-)
Mitsubishi Galant (1969-)
Mitsubishi Grandis
Mitsubishi Lancer (1973-)
Mitsubishi Lancer Evolution (1992-)
Mitsubishi L200 (1987-)
Mitsubishi L300
Mitsubishi L400
Mitsubishi Outlander (2003-)
Mitsubishi Pajero (1982-)
Mitsubishi Space Runner (1991-2002)
Mitsubishi Space Star (1998-2005)
Mitsubishi Space Wagon (1983-2004)
Mitsubishi Sigma
Mitsubishi Starion (1982-1990)
Mitsubishi 3000 GT

Kilder

Eksterne henvisninger
 Mitsubishi Danmark

Etableret i 1970
Nvu

Nvu (udtales som "N-view") er en WYSIWYG HTML-editor, baseret på Composer komponenten fra Mozilla Application Suite. Dens mål er at være et open source alternativ til proprietært software som Microsoft FrontPage og Macromedia Dreamweaver og den er en meget brugt WYSIWYG editor til Linux. Nvu er designet til at være nem at bruge for ikke tekniske computerbrugere. Viden om HTML eller CSS er ikke et krav.

Hjemmeside 
 Nvu The Complete Web Authoring System for Linux, Macintosh and Windows 

Frie HTML-editorer
Tekst-relaterede programmer til Linux
Internet-software til Linux
Internet-software til OS X
Internet-software til Windows
Havemorgenfrue

 
Havemorgenfrue (Calendula officinalis), også skrevet have-morgenfrue, er en enårig plante med opret vækst.

Botanisk beskrivelse 
Stænglerne er kraftige og behårede. Bladene sidder spredt og spiralstillet. De er helrandede og svagt behårede. Over- og undersider er ensartet grågrønne.

Blomstrer i juni-november. Blomsterne danner endestillede kurve med orangegule, tungeformede randkroner og mørkere, rørformede skivekroner. Ofte dyrkes kun fyldtblomstrede sorter med lutter tungeformede kroner. Frøene modner godt og spirer villigt på de rette voksesteder. Rodnettet er forholdsvist svagt.

Højde x bredde og årlig tilvækst: 0,70 x 0,25 m (70 x 25 cm/år).

Hjemsted 
Planten er udbredt fra middelhavsegnene via den anatolske højslette over Kurdistan til Iran.

Plantedelene bruges som naturmedicin på grund af indeholdet af bitterstoffer og antiseptisk virkende stoffer.

Kulinarisk 
Både blade og blomster af morgenfrue er spiselige, blomsterbladene giver kolorit til salater. Plantens blade kan have en sød smag, men er oftest bitre.

Naturmedicin 
Blomsterne indeholder mineraler (10 %), æteriske olier (0,2 %) som triterpener, flavonoider og karotenoider. På grund af indholdet af disse olier bruges planten antiseptisk, det vil sige mod betændelse fremkaldt af bakterier og svampe. I naturmedicinen bruges blade og blomster mod problemer med lever, livmoder, urinveje, fordøjelse og hud. Morgenfrue virker sammentrækkende på trods af det lave tannin-indhold. Endvidere bruges udtræk af planten vanddrivende, blodrensende, afførende og sveddrivende. (Se Det lægelige forbehold).

Noter

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Gule blomster
Orange blomster
Haveplanter
Lægeplanter
Institut for Menneskerettigheder

Institut for Menneskerettigheder er en uafhængig, statsfinansieret organisation, som har til opgave at overvåge og beskytte menneskerettighederne og fremme ligebehandling i Danmark og i udlandet. Instituttet er en ”National Menneskerettighedsinstitution”, som fungerer i overensstemmelse med FN’s såkaldte ”Parisprincipper”. Instituttet er desuden Nationalt Ligebehandlingsorgan for Danmark, og deltager i EU’s netværk af ligebehandlingsorganer, Equinet.

Institut for Menneskerettigheders arbejde 
Institut for Menneskerettigheder arbejder dels i Danmark og dels i udlandet.
Hjemme overvåger instituttet Danmarks overholdelse af menneskerettighederne. Instituttet udgiver blandt andet en årlig statusrapport om menneskerettighedernes status i Danmark, og rådgiver Regeringen og Folketinget . Instituttet er også en forskningsinstitution, og har blandt andet forsket i statsborgerskab, internetrettigheder, terrorlovgivning og religion i et menneskerettighedsperspektiv. Instituttet står også bag en række projekter, der skal fremme ligebehandling i Danmark.
I udlandet arbejder Institut for Menneskerettigheder sammen med lokale samarbejdspartnere i en række lande om at styrke menneskerettighederne. Instituttet arbejder også med internationale virksomheders indflydelse på menneskerettighederne.

Institut for Menneskerettigheders historie 
Institut for Menneskerettigheder blev dannet i 1987 som Center for Menneskerettigheder. I forbindelse med Finanslovsforhandlingerne i 2002 fremsatte Dansk Folkeparti krav om at instituttet skulle nedlægges. I stedet besluttede Folketinget at lægge det sammen med en række forskningsinstitutioner i organisationen Dansk Center for Internationale Studier og Menneskerettigheder (DCISM). Efter folketingsvalget 2011 vedtog Folketinget at nedlægge DCISM og oprette Institut for Menneskerettigheder og Dansk Institut for Internationale Studier som selvstændige enheder.

Direktører 

 Lars Adam Rehof 1987 – 1991
 Morten Kjærum 1991 – 2008
 Hans-Otto Sano 2008 – 2009
 Jonas Christoffersen (2009 – 2020)
 Louise Holck (2020 – )

Rådet for Menneskerettigheder 

I tilknytning til instituttet er oprettet Rådet for Menneskerettigheder, der består af repræsentanter for en række civilsamfundsorganisationer og myndigheder. Rådets opgave er at vurdere instituttets arbejde og foreslå nye aktiviteter.

Henvisninger

Eksterne henvisninger 
 Institut for Menneskerettigheder
 National Human Rights Institutions Forum – Officiel Portal for det globale netværk af Nationale Menneskerettighedsinstitutioner

Menneskerettigheder
Forskningsinstitutioner i Danmark
Nissan Motor

Nissan Motor Company., Ltd. (日産自動車株式会社) (OTCPink NSANY) er en japansk bilfabrikant og bilmærke, stiftet i 1914. Koncernen har hovedsæde i Yokohama i nærheden af Tokyo. Nissan Motor er en del af Nissan Group, men er siden franske Renault i 1999 købte 38,8 % af aktierne i Nissan Motor blevet mere og mere uafhængige. Til gengæld købte Nissan Motor aktier i Renault, og i 2008 ejede Nissan Motor 15 % af aktierne i Renault, mens Renault ejede 43,4 % af aktierne i Nissan Motor. Nissan Motor var i 2018 verdens sjettestørste bilproducent.

Historie 
Fra 1932 til 1983 brugte de også navnet Datsun. Nissan var i en periode Japans næststørste bilproducent, efter Toyota, men blev overhalet af Honda, og er altså nu på en tredjeplads.

Mærker 
Udover det primære mærke Nissan benyttes også Infiniti som bilmærke for koncernens luksusbiler.

Personbiler 
Aktuelle modeller
 Note
 Maxima
 Micra
 Murano
 Qashqai
 Pixo
 Juke
 370Z
 GTR

Udgåede modeller
 Sunny
 Almera
 Bluebird
 Primera
 NX
 Cherry
 Stagea

Offroadere 
Aktuelle modeller
 Pathfinder
 Patrol
 Navara
 Titan
 X-Trail

Udgåede modeller
 Terrano

Erhvervskøretøjer 
Aktuelle modeller
 Primastar
 Interstar
 Cabstar
 Atleon
 NT500
 Serena

Udgåede modeller
 ECO-T
 King Cab
 King Van

Sportsvogne 
 Skyline
 180SX
 200SX (Silvia)
 240SX
 280ZX
 300ZX
 350Z

Elbiler 

 Leaf

Referencer 

 
Etableret i 1914
Selskaber noteret på NASDAQ
Dansk Center for Internationale Studier og Menneskerettigheder

Dansk Center for Internationale Studier og Menneskerettigheder, DCISM, var et institut under Udenrigsministeriet. Centret blev etableret i 2003 som en sammenlægning af en række institutioner, der hidtil havde eksisteret som selvstændige enheder. 

Det blev opløst med udgangen af 2012, og opdelt i to uafhængige institutter:

 Dansk Institut for Internationale Studier, der omfattede de hidtidige aktiviteter under Dansk Udenrigspolitisk Institut, Center for Udviklingsforskning og Center for Freds- og Konfliktforskning. De hidtidige aktiviteter under Dansk Center for Holocaust- og Folkedrabsstudier indgik som en særlig sektion.
 Institut for Menneskerettigheder, omfattende de hidtidige aktiviteter under Det Danske Center for Menneskerettigheder.

Menneskerettigheder
Danmarks udenrigspolitik
Center for Internationale Studier og Menneskerettigheder
Terence Fisher

Terence Fisher (23. februar 1904 – 18. juni 1980) er en engelsk filminstruktør kendt for en række klassiske horrorfilm, som han lavede for selskabet Hammer Films.

Fisher brød igennem med filmene The Curse of Frankenstein (1957) og Dracula (1958), som med deres blodige effekter og erotiske glød var en markant fornyelse for horrorgenren. Begge film havde Peter Cushing og Christopher Lee i hovedrollerne, blev internationale kæmpesucceser og startede filmhistoriens anden store bølge af horrorfilm.

Terence Fishers stil er ofte blevet sammenlignet med Alfred Hitchcock, og ligesom med denne var det de franske kritikere, der først gjorde opmærksom på auteur-kvaliteterne i Fishers film. Oprindeligt var de blevet sablet ned af de engelske filmanmeldere på en måde, som i dag kan være svær at forstå. 

Blandt Terence Fishers beundrere er instruktørerne Martin Scorsese og Tim Burton.

Selektiv filmografi 
 So Long at the Fair (1950)
 Stolen Face (1952)
 Spaceways (1953)
 The Curse of Frankenstein (1957)
 Dracula [amerikansk titel: Horror of Dracula] (1958)
 The Revenge of Frankenstein (1958)
 The Hound of the Baskervilles (1959)
 The Mummy (1959)
 The Stranglers of Bombay (1960)
 The Brides of Dracula (1960)
 The Two Faces of Dr. Jekyll (1960)
 Sword of Sherwood Forest (1960)
 The Curse of the Werewolf (1961)
 The Phantom of the Opera (1962)
 Sherlock Holmes und das Halsband des Todes (1962)
 The Gorgon (1964)
 Dracula: Prince of Darkness (1966)
 Frankenstein Created Woman (1967)
 The Devil Rides Out (1968)
 Frankenstein Must Be Destroyed (1969)
 Frankenstein and the Monster from Hell (1974)

Litteratur 
 Nicolas Barbano: Terence Fisher 1904-1980 (Nosferatu nr. 3, 1980)
 Wheeler Winston Dixon: The Charm of Evil: The Life and Films of Terence Fisher (Scarecrow Press, USA 1991)

Eksterne henvisninger 
 

Filminstruktører fra Storbritannien
Bazar Vest

Bazar Vest der åbnede i 1996,  er nordens største basar, med 110 butikker på 18.000 m², beliggende på Edwin Rahrs Vej i Brabrand, en bydel i Aarhus.

Bazar Vest  blev i 2009 udvidet med 11.000 m², og omfatter nu 110 butikker, værksteder, cafeer/klubber og en scene til optrædende kunstnere og indendørs sport. Bazar Vest ligger i udkanten af Gellerupparken og er et tiltag fra byggeselskab Olav de Linde for at styrke erhvervsudviklingen, specielt blandt de mange udlændinge. Den muslimske friskole, Lykkeskolen, er nabo.

Indkøbscentre i Aarhus
Etableret i 1996
City Vest

City Vest er et indkøbscenter i Aarhus med over 30 butikker fordelt på 45.000 m², beliggende nær Silkeborgvej i Brabrand. Det hed oprindeligt Gellerup Center ved sin indvielse i 1972 og var tidligere Jyllands største indkøbscenter. Centret er flere gange blevet renoveret og udvidet, men er deler nu kun 3. pladsen med Storcenter Nord, målt på antal butikker i Aarhus. 

I efteråret 2022 forlød det, at to ud af tre butikker i centret stod tomme.

Referencer

Eksterne henvisninger 

Indkøbscentre i Aarhus
Knud Blach Petersen
Center Syd (Aarhus)

Center Syd er et indkøbscenter i Aarhus' sydlige bydel Tranbjerg.

Centret har i dag 21 butikker, efter en udvidelse på 2.500 kvm, der tilførte centret fire nye butikker, Rema 1000, Nordea Bank, Centerkiosken og Guldbageren.
Desuden er der en SuperBrugsen og et stort bibliotek i Center Syd.

Indkøbscentre i Aarhus
Politik i verdens lande

Politik i verdens lande er henvisninger til artikler om politik i bestemte lande samt en note om regeringslederen og statsoverhovedet i landet samt disse titler.

I nogle tilfælde, hovedsageligt i stater med præsidentialisme, er landets leder både stats- og regeringsleder. I andre tilfælde, hovedsageligt i stater med semipræsidentialisme og parlamentarisme, er statsoverhovedet og regeringslederen adskilte embeder.

FN's medlemslande

A

B

C

D

E

F

G

H

I

J

K

L

M

N

O

P

Q

R

S

T

U

V

Y

Z

Æ

Ø

Afhængige områder 

Disse områder er selvstyrende, men er ikke uafhængige stater i egen ret. De har derfor samme statsoverhoved som den suveræne stat, de er afhængige af. Disse områder er af samme årsag ikke FN-medlemsstater.

Andre stater 
Disse stater kontrollerer de facto deres territorium og anerkendes af mindst en FN-medlemsstat.

Disse stater kontrollerer de facto deres territorium, men anerkendes ikke af nogen FN-medlemsstat.

Andre regeringer 
Disse regeringer anerkendes som legitime af mindst et FN-medlem.

Andre enheder

Referencer
Silly Symphonies

Silly Symphonies er en serie korte tegnefilm skabt af Walt Disney sideløbende med de film, der havde hans faste figurer Mickey Mouse og Anders And som hovedpersoner. De havde ingen fast figur som de andre.

Den startede 1929 med The Skeleton Dance med musik af Carl Stalling og animation af Ub Iwerks, og den visualiserede Griegs Dværgenes March som dansende skeletter. Walt greb straks ideen som en mulighed for at lave film uden de faste figurer, hvor han kunne virkeliggøre alle sine ideer, som de andre film ikke gav plads til. Seriens hovedide var, at musikken styrede handlingen, heraf seriens titel.

Serien kom til at indeholde den første tegnefilm i farver, Blomster og træer fra 1932 om to træer, der forelsker sig i hinanden. Senere film i serien låner historier fra folkeeventyr som den Oscar-belønnede De tre små grise fra 1933 og fra Æsops fabler som Den dovne græshoppe (1934) og Skildpadden og haren (1935). Serien kom også i 1934 til at indeholde Anders Ands debut som bifigur i Den kloge lille høne.

Serien indeholder også film uden egentlig handling, hvor det bare er stemningen der tæller, som Den gamle mølle 1937.

Serien vandt flere gange Oscar som bedste kortfilm, og det blev en god forhåndstræning for de lange tegnede spillefilm, der startede med Snehvide og de syv små dværge i 1937. I disse korte film havde Disney og hans stab fået lært at lave andet på tegnefilm end den grove slapstick-komik, der prægede de øvrige tegnefilm, og hele den musikalske ide med Silly Symphony blev brugt til det yderste i Fantasia i 1940. Herefter stoppede serien, der blev nok at lave med de lange film.

Disney tegnefilm
Tegnefilm fra USA
Innocent Pictures

Innocent Pictures ApS er et filmselskab oprettet af Zentropa i 2001.

Selskabet specialiserer i pornofilm for kvinder og har produceret undervisnings-dvd'en Femi-X and Beyond (2004), med Joan Ørting som vært, samt spillefilmen All About Anna (2005), med Gry Bay og Mark Stevens i hovedrollerne.

Desuden varetager selskabet distribution og promotion af Puzzy Power-filmene Constance (1998), Pink Prison (1999) og HotMen CoolBoyz (2000).

Innocent Pictures, der blev selvstændigt i 2003, ledes af Claus Sørensen og Nicolas Barbano.

Eksterne henvisninger 
 Officiel hjemmeside (for Innocent Pictures)

Etableret i 2001
Danske pornoproducenter
Filmselskaber fra Danmark
OPP (Rave)

OPP (Other People's Property) er en række af meget populære ulovlige raves i Århus afholdt i 2006 og 2007.

Første OPP blev holdt lørdag den 3. juni 2006 i et kælderlokale på Århus Havn. Anden fest blev holdt den 12. august i en forladt industribygning på Finderupvej og en tredje blev afholdt den 14. oktoberi en bygning på Ringvejen. Begge bygninger blev revet ned i november 2006.
I 2007 blev der holdt et OPP den 12. maj og den 11. august.
De to sidste fester blev begge lukket af politiet efter nogle timer. Den sidste fest blev genoptaget på havneområdet cirka en time efter festen var blevet lukket af politiet.

Arrangører
Bag OPP står otte personer fra det elektroniske undergrundsmiljø i Århus. Seks af disse otte personer er endvidere DJ's til OPP-festerne, disse udgør dj-kollektivet The Usual Suspects, som også har spillet på Fabriken og pAKHUSET. Musikken til festerne er af genren techno.

Baggrund
OPP er blevet til på baggrund af de otte arrangørers utilfredshed med det, de mener, er et stillestående og forudsigeligt musik- og clubbingmiljø i Århus. Arrangørerne ville med OPP genskabe noget af den ånd, der herskede på den elektroniske scene i 1990'erne, hvor der ifølge arrangørerne var flere alternative spillesteder, hvor den elektroniske musik kunne dyrkes.

Arrangørernes holdning
En af de anonyme arrangører udtrykker det således i en artikel bragt i JP Århus Plus:

Navnet
OPP står for Other People's Property. Navnet refererer til hip-hop-nummeret af samme navn af den amerikanske hiphopgruppe, Naughty by Nature. Desuden er det en henvisning til PPP eller Pirate Party Pack, som var en serie lignende fester i København.

Arrangering
Eftersom OPP-festerne er ulovlige ifølge Straffelovens § 264, idet festerne holdes i ulovligt indtagede bygninger, bliver stedet for festerne først afsløret få timer inden de løber af stabelen. Informationen om festerne bliver sendt ud via sms og på MySpace.

OPP-festerne blev nomineret som "Årets Danske Klub-event" ved Danish DeeJay Awards i marts 2007.

Kilder
ddja.dk

Eksterne henvisninger
hifly.dk 
housemusik.dk 
OPP på Myspace

Musikarrangementer
Musik i Aarhus
Flying Dutchman

En Flying Dutchman er en højtydende tomands-sejljolle som første gang så dagens lys i 1951. Den kan sejle med storsejl, genua og spiler og har en trapez til besætningen.

Fra 1960 til 1992 var det en olympisk klassebåd. Danmark har tre gange vundet olympiske medaljer i denne klasse, heraf en gang guld i 1988.

OL-guldvindere 

 OL i Rom (1960) Lunde – Bergval Norge
 OL i Tokyo (1964) Pedersen – Wells New Zealand
 OL i Mexico (1968) Pattison – MacDolad Smith England
 OL i München (1972) Pattison – Davies England
 OL i Montreal (1976) Diesch – Diesch Tyskland
 OL i Moskva 1980 Abascal – Noguer Spanien
 OL i Los Angeles 1984 McKee – Buchan USA
 OL i Seoul 1988 Bojsen Møller – Grønborg Danmark
 OL i Barcelona 1992 Doreste – Manrique Spanien

Eksterne henvisninger 

 Flying Dutchman-klassens hjemmeside 
 Klassens historie (engelsk) 
 Klassemanual (engelsk) 

Joller
Shinzo Abe

var en japansk politiker, der var tidligere formand for Liberale Demokratiske Parti (LDP) og som i to perioder fungerede som Japans premierminister (2006-07 og 2012-20). Han trådte tilbage som formand for LDP og som premierminister i 2020 grundet helbredsproblemer. Han var den længst siddende japanske premierminister. 

Abe var født ind i en politisk familie og studerede statskundsskab i Japan og USA. Han arbejdede i den private sektor indtil 1982, hvor han begyndte at arbejde i staten.

Han blev den 8. juli 2022 dræbt af skud i et attentat under en tale i Nara i det vestlige Japan. Han overlevede umiddelbart attentatet, men døde efterfølgende af sine kvæstelser.

Politisk karriere 
Han gik ind i politik i 1993, da han vandt et valg i Yamaguchi-præfekturet. 20. september 2006 blev han valgt som formand for det regerende LDP. 26. september 2006 blev han efterfølgende valgt af Japans parlament Diet som landets 57. premierminister og leder af den 90. regering. Med sine 52 år var han den hidtil yngste på posten og den første, der er født efter 2. verdenskrig.

Nøjagtig et år efter, 26. september 2007 førte dårlige meningsmålinger og ditto helbred til, at Abe trak sig som premierminister til fordel for partifællen Yasuo Fukuda. Ved valget til underhuset i Diet 16. december 2012 sejrede LDP imidlertid stort over det da regerende Demokratiske Parti og dets leder, premierminister Yoshihiko Noda, og ti dage efter overtog Abe posten som premierminister fra Noda, nu som leder af den 96. regering.

På trods af jordskredssejren ved valget i december 2012 valgte Abe at udskrive valg i utide til afholdelse den 14. december 2014. Ved valget opnåede Abes parti en mindre fremgang, der skaffede partiet majoritet i det japanske parlament, og Abe kunne herefter fortsætte som premierminister for endnu en periode. I august 2020 meddelte Abe imidlertid, at han atter måtte træde tilbage grundet svigtende helbred, og den 16. september 2020 blev posten som premierminister overtaget af Yoshihide Suga.

Referencer

Eksterne henvisninger 

Japans premierministre
Personer fra Tokyo
Personer dræbt i attentat
Den ægte vare

Den ægte vare er et stand up-show fra foråret 2002 lavet af Rune Klan, Jacob Tingleff, Mick Øgendahl, Anders "Anden" Matthesen, Geo og Carsten Eskelund.

Den første aften ud af de tre i Cirkusbygningen blev der optaget en film til en dvd-udgivelse. De advarer på dvd'en om deres "ganske forfærdelige sprogbrug".

Eksterne henvisninger 
 

Stand-up-comedy-shows
Anders Matthesen
Dorte Højsted

Dorte Højsted (født 20. marts 1958) er en dansk skuespiller. Hun er uddannet ved Statens Teaterskole i 1986. Hendes gennembrud kom i tv-serien Tonny Toupé Show, og Sonny Soufflé Chock Show i hendholdsvis 1986 og 1987.

Udvalgt filmografi

Film 
 1988 – Himmel og helvede
 1997 – Skat - det er din tur
 2000 – Slip hestene løs
 2013 – Kvinden i buret
2020 – Druk

Tv-serier 
 1986 – Tonny Toupé Show
 1986 – Sonny Soufflé Chock Show Soufflé Chock Show
 1987 – Een gang strømer...
 1987 – Nana
 1997 – TAXA

Eksterne henvisninger 
 
 Dorte Højsted som Ali  

Skuespillere fra Danmark
Aegyptus

Aegyptus var en provins i Romerriget. Provinsen lå placeret ved det nuværende Egypten, men uden Sinai-halvøen. Aegyptus grænser stødte mod andre romerske provinser, som Cyrenaica mod vest og Arabia Petraea øst for.

Området blev underlagt Romerriget i 30 f.Kr., efter Kleopatras og Marcus Antonius’ nederlag til Octavian, den fremtidige kejser af Romerriget. Provinsen blev en vigtig aktør til produktion af korn til Romerriget.

Aegyptus blev kejserens personlige provins, og var ikke styret af det romerske Senat.

Byer og territorier i Romerriget
Egypten i antikken
Per Linderoth

Per Linderoth (født den 16. november 1958) er en dansk skuespiller.

Linderoth er uddannet på Statens Teaterskole 1983-1986.

Filmografi

Spillefilm 
 Retfærdighedens rytter (1989) − Jesper
 Cirkus Ildebrand (1995) − Politibetjent
 Zoomerne (2009) − Jacob
 Alting bliver godt igen (2010) − Mandlig betjent

Tv-serier 
 Mellem venner (1995), afsnit nr.: 2, 3 og 6−9
 TAXA (1997−1999), afsnit nr.: 8 − Kriminalbetjent
 Hotellet (2000−2002), afsnit nr.: 13 − Sekretær 2
 Forsvar (2003−2004), afsnit nr.: 3 − Stig Olesen
 Ørnen (2004−2006), afsnit nr.: 3 − Kriminalkommisær
 Klovn (2005−2009), afsnit nr.: 59 − Poul
 Sommer (2008), afsnit nr.: 7 − Jeppe
 Forbrydelsen II (2009), afsnit nr.: 2 − Kodmanis advokat

Eksterne henvisninger 
 

Skuespillere fra Danmark
Cyprus

Cyprus blev en romersk provins i 58 f.Kr. Indtil 30 f.Kr. var øen underlagt det hellenistiske kongerige Egypten, men blev igen en romersk provins efter Octavians sejr over Kleopatra og Marcus Antonius i Søslaget ved Actium. Fra 22 f. Kr. blev Cypern en senatorial provins.

Pax romana, romerske fred, blev kun forstyrret to gange på øen i dens 300 års romersk administration. Ved delingen af Romerriget tilfaldt Cypern det Østromerske Kejserdømme.

Se også 
Cypern

Byer og territorier i Romerriget
Cypern